ଭୁବନେଶ୍ୱରଃ ଡାକ୍ତର ମୋତିଲାଲ ଗୌଡଙ୍କ ସହଯୋଗୀ ହିମାଂଶୁ କର ଓରଫ ହାଫିଙ୍କ ପତ୍ନୀ ଶ୍ରାବଣୀଙ୍କୁ ଜାଲ୍ ଭିନ୍ନକ୍ଷମ ପ୍ରମାଣପତ୍ର ପ୍ରଦାନ ମାମଲାରେ କ୍ରାଇମ୍ବ୍ରାଞ୍ଚ ଆଜି ଆଉ ଜଣେ ଡାକ୍ତରଙ୍କ ସମେତ ୨ ଜଣଙ୍କୁ ଜେରା କରିଛି। ସେମାନେ ହେଲେ କ୍ୟାପିଟାଲ ହସ୍ପିଟାଲ୍ର ଡାକ୍ତର ଏସ୍.କେ. ମେହେର ଓ କ୍ୟାପିଟାଲ ହସ୍ପିଟାଲ ପୂର୍ବତନ ଅଡିଓଲୋଜିଷ୍ଟ କ୍ଷୀରୋଦ ପଣ୍ଡା।
୨୦୦୮ରେ ଶ୍ରାବଣୀଙ୍କୁ ଜାଲ୍ ଭିନ୍ନକ୍ଷମ ପ୍ରମାଣପତ୍ର ମିଳିଥିଲା। ଏଥିପାଇଁ ମେଡିକାଲ୍ ବୋର୍ଡର ସଦସ୍ୟ ଥିବା ଡାକ୍ତର ମେହେର ଓ ଅଡିଓଲୋଜିଷ୍ଟ୍ କ୍ଷୀରୋଦ ପଣ୍ଡା ସୁପାରିଶ କରିଥିବା ଅଭିଯୋଗ ହୋଇଥିଲା।
